
SHPALLJE PËR POZICIONE TE LIRA PUNE NË NJËSINË LËVIZËSE PËR  FËMIJËT ME AFTËSI TË KUFIZUARA

· Për pranim ne detyrën e Fizioterapistit  
· Për pranim ne detyrën e Logopedistit
· Për pranim ne detyrën e Punonjws Social 
· Për pranim ne detyrën e Psikolog
	


Qëllimi i Vendit të Punës

Fizioterapisti në këtë vend pune është përgjegjës për dhënien e shërbimeve fizioterapeutike për fëmijët me aftësi të kufizuar. Puna e fizioterapistit do të konsistojë kryesisht në vlerësimin e nevojave fizioterapeutike të fëmijës si dhe realizimit të ndërhyrjeve dhe trajtimeve fizioterapeutike për fëmijët me spektër të gjerë crregullimesh. Ai do të japë informacion dhe udhëzojë familjarët, kolegët e ekipit dhe entitete të tjera të interesuara mbi mënyrën e menaxhimit fizioterapeutike të fëmijës me aftësi të kufizuar. Si pjesëtar i ekipit lëvizës ai do të kontribuojë në fushën e tij të përgjegjësisë për hartimin dhe ndjekjen e planit individual të fëmijës me aftësi të kufizuar dhe do të japë kontributin e tij në zhvillimin dhe promovimin e shërbimit të këtij ekipi.
Logopedisti në këtë vend pune është përgjegjës për dhënien e shërbimeve logopedike për fëmijët me aftësi të kufizuar. Ai do të vlerësojë, diagnostikojë, trajtojë si dhe do të ndihmojë për të parandaluar çrregullime të gjuhës dhe komunikimit tek fëmijët me aftësi të kufizuar në komunitet. Ai do të kryejë një sërë aktivitetesh të dizenjuara për të zhvilluar aftësitë para gjuhësore dhe gjuhësore, kontrollin oral-motorik për shprehjen e gjuhës, vokalizimet, si dhe përdorimin e teknologjive ndihmëse në ndihmë të komunikimit. Ai do të japë informacion dhe udhëzojë familjarët, kolegët e ekipit dhe entitete të tjera të interesuara mbi mënyrën, teknikat dhe aktivitetet logopedike  ndaj fëmijës me aftësi të kufizuar. 
Si pjesëtar i ekipit lëvizës ai do të kontribuojë në fushën e tij të përgjegjësisë për hartimin dhe ndjekjen e planit individual të fëmijës me aftësi të kufizuar dhe do të japë kontributin e tij në zhvillimin dhe promovimin e shërbimit të këtij ekipi.
Psikologu në këtë vend pune është përgjegjës për dhënien e shërbimeve psikologjike të tilla si vlerësimi psikologjik, këshillimi dhe terapia e në të njëjtën kohë do të ofrojë konsulta dhe këshilla në mbështetje të kujdesit psikologjik, sjelljes dhe mirëqenies e zhvillimit të fëmijës me aftësi të kufizuar dhe familjes së tij. Ai do të punojë si pjesë e ekipit lëvizës me profesionistë të tjerë në hartimin dhe zbatimin e planit individual të fëmijës duke u fokusuar në mënyrë të veçantë në sjelljen dhe përjetimin emocional të fëmijës dhe familjes, duke përdorur strategji ndërhyrjeje në përputhje me vlerësimin e kryer. 
Punonjësi social në këtë vend pune është përgjegjës për dhënien e shërbimeve psiko sociale përmes vlerësimit të nevojave social-ekonomike, funksionimit dhe faktorëve riskues të fëmijës me aftësi të kufizuara dhe familjes së tij. Në bazë të këtij vlerësimi ai mbështet fëmijën me aftësi të kufizuar dhe familjen e tij përmes aktiviteteve të tilla si: ndërmjetësimi, advokimi, koordinimi me institucionet dhe shërbimet, menaxhimi i dokumentacionit dhe dosjes së rastit, ngritjes së kapaciteteve të familjes dhe komunitetit në të cilin do të punojë. 


Detyrat dhe Përgjegjësitë 

· Diagnostikon, realizon vlerësime të përshtatshme dhe ndërhyrje me fëmijë me spektër të gjerë nevojash duke përdorur mjete vlerësimi të përshtatshme 
· Kryen ndërhyrje te nevojshme për fëmijët me spektër të gjerë çrregullimesh duke përfshirë të gjitha specialitetet pediatrike. 
· Modelon punën, përfshin, udhëzon familjen mbi teknikat/aktivitetet kryesore me fëmijën e tyre.
· Merr pjesë në hartimin e planit personal të zhvillimit të fëmijës në bashkëpunim me ekipin dhe familjen e profesionistë të tjerë.
· Mban të dhënat për punën e kryer me fëmijën në mënyrë të qartë në përputhje me standardet e profesionit .
· Formulon  dhe ndjek/zbaton programe individuale trajtimi bazuar në informacionin e marrë nga vlerësimi i tij dhe ekipi.
· Kryen ndërhyrje trajtuese duke u përshtatur me barrierat dhe kushtet e vendit ku ndodhet fëmija, dinamikat e vetë fëmijës dhe familjes.
· Vlerëson ndërhyrjen e bërë dhe progresin e fëmijës përmes reflektimit, analizës dhe mjeteve objektive të dokumentuara me kujdes.
· Këshillon/edukon fëmijën dhe të tjerët si të menaxhojnë, minimizojnë riskun e dëmtimit të fëmijës dhe si të parandalojnë e përmirësojnë gjendjen fizike të tij.
· Në bashkëpunim me ekipin shkëmben informacion për backgroundin dhe progresin e fëmijës si dhe referon tek shërbime komunitare fëmijët që kanë nevojë për vëmendje mjekësore që lidhet me këtë fushë
Kualifikimet dhe Cilësitë e Punonjësit

· Diplomë e  nivelit Bachelor/Master .
· Të paktën 3 vite përvojë në profesion (prioritet përvojë në punën me fëmijët me aftësi të kufizuar)
· I aftë fizikisht dhe teknikisht të përshtasë trajtimin në mjedise/rrethana  të vështira e me hapësira të vogla
· Gëzon integritet individual dhe profesional si dhe pjekuri emocionale
· Aftësi të mira planifikuese dhe organizative, negociuese dhe në zgjidhjen e konfliktit
· Aftësi të mira interpersonale e i aftë të punojë me grupe të ndryshme njerëzish në mënyrë profesionale dhe etike.
· Ka respekt për të drejtat themelore, dinjitetin e fëmijës dhe familjes
· Ka pasion për punën dhe ndihmën ndaj njeriut
· Njohuri të mira për të drejtat e fëmijës dhe çështje të mbrojtjes së fëmijës
· Gjuha angleze (e preferuar)

Kushtet e Punës

Vendi dhe koha e punës
Punonjësi do të punojë pranw Bashkise Diber. Në përputhje me Kodin e Punës, java e tij e punës është 40 orë, nga dita e  hënë në të premte.
Vështirësitë e vendit të punës
Ky vend pune kërkon nga punonjësi që të jetë në gjendje të mirë fizike për të udhëtuar në terrene të vështira .
Sfidat e pozicionit të punës
Punonjësi në këtë pozicion pune do të punojë me fëmijë dhe familje që paraqesin vështirësi/sfida të ndryshme ndaj është e nevojshme të dijë të krijojë marrëdhënie pozitive profesionale me të gjithë përdoruesit/përfituesit e shërbimit të të gjitha moshave, të jetë personalitet i duruar e i kujdesshëm, si dhe  të dijë të aplikojë aftësitë e tij në zgjidhjen e problemeve dhe situatave të paparashikuara.
Kontaktet dhe ndërveprimi
Punonjësi në këtë pozicion pune, në përmbushje të detyrës së tij do të jetë në kontakt/ndërveprim të përditshëm me fëmijët /familjarët e fëmijës, kolegët e ekipit lëvizës si dhe do të jetë në kontakt të përjavshëm me Bashkinë e Dibres






Afatet dhe Paraqitja e Dokumenteve të Konkurrentëve 
Dokumente që do të dorëzohen në mënyrë zyrtare  në Drejtorinë e Shërbimeve Mbeshtetëse  Bashkia Dibër  ,
 Afati i fundit  për dorëzimin e dokumenteve është data 29.10.2020:
Dokumentet qe do të paraqiten janë :
a) kërkesë personale për pozicionin e vendit të punës ;
b) CV(curriculum vitae);
c) diplomë e nivelit Bachelor/ Master ne fushen perkatese
d) dëshmi penaliteti e leshuar nga Ministria e Drejtësisë, e cila duhet nxjerre jo më parë se 3 muaj nga data e zhvillmit të testimit;
e) fotokopje e letërnjoftimit;
f) Raport Mjeko- ligjor
g) fotokopje e librezës punës, nëse ka qenë në marëdhënie pune
Mungesa  e njërit prej dokumenteve të mësiperme apo pavlefshmëria e dokumenteve sjell skualifikimin e konkurrentit.



KRYETARI  I BASHKISË
Dionis IMERAJ

